
Queen Dido has asked Aeneas to tell her about the fall of Troy; Aeneas now replies that
his grief for Troy makes him reluctant to begin the tale. Besides, it is nearly morning.

conticuere omnes intentique ora tenebant;
inde toro pater Aeneas sic orsus ab alto:
‘infandum, regina, iubes renovare dolorem,
Troianas ut opes et lamentabile regnum
eruerint Danai, quaeque ipse miserrima vidi 5
et quorum pars magna fui. quis talia fando
Myrmidonum Dolopumve aut duri miles Ulixi
temperet a lacrimis? et iam nox umida caelo
praecipitat suadentque cadentia sidera somnos.
sed si tantus amor casus cognoscere nostros 10
et breviter Troiae supremum audire laborem,
quamquam animus meminisse horret luctuque refugit,
incipiam.’

(Aeneid II.1–13)

Aeneas tells how the Greeks built a huge wooden horse, left it as an offering on the
shore and sailed away to the nearby island of Tenedos.

‘fracti bello fatisque repulsi
ductores Danaum tot iam labentibus annis
instar montis equum divina Palladis arte 15
aedificant, sectaque intexunt abiete costas;
votum pro reditu simulant; ea fama vagatur.
huc delecta virum sortiti corpora furtim
includunt caeco lateri penitusque cavernas
ingentes uterumque armato milite complent. 20
est in conspectu Tenedos, notissima fama
insula, dives opum Priami dum regna manebant,
nunc tantum sinus et statio male fida carinis:
huc se provecti deserto in litore condunt;
nos abiisse rati et vento petiisse Mycenas.’ 25

(Aeneid II.13–25)

The Trojans opened their gates and went to inspect the remains of the Greek camp.
When they saw the wooden horse, they were amazed at the sight, but there were
conflicting opinions about what to do with it.

‘ergo omnis longo solvit se Teucria luctu;
panduntur portae, iuvat ire et Dorica castra
desertosque videre locos litusque relictum:
hic Dolopum manus, hic saevus tendebat Achilles;
classibus hic locus, hic acie certare solebant. 30
pars stupet innuptae donum exitiale Minervae
et molem mirantur equi; primusque Thymoetes
duci intra muros hortatur et arce locari,
sive dolo seu iam Troiae sic fata ferebant.
at Capys, et quorum melior sententia menti, 35
aut pelago Danaum insidias suspectaque dona
praecipitare iubent subiectisque urere flammis,
aut terebrare cavas uteri et temptare latebras.
scinditur incertum studia in contraria vulgus.’

(Aeneid II.26–39)

The priest Laocoon suddenly ran down from the citadel and warned the Trojans not
to trust the Greeks or the horse.

‘primus ibi ante omnes magna comitante caterva 40
Laocoon ardens summa decurrit ab arce,
et procul “o miseri, quae tanta insania, cives?
creditis avectos hostes? aut ulla putatis
dona carere dolis Danaum? sic notus Ulixes?
aut hoc inclusi ligno occultantur Achivi, 45
aut haec in nostros fabricata est machina muros,
inspectura domos venturaque desuper urbi,
aut aliquis latet error; equo ne credite, Teucri.
quidquid id est, timeo Danaos et dona ferentes.’’’

(Aeneid II.40–9)

The priest Laocoon hurled a spear into the side of the horse.

‘sic fatus validis ingentem viribus hastam 50
in latus inque feri curvam compagibus alvum
contorsit. stetit illa tremens, uteroque recusso
insonuere cavae gemitumque dedere cavernae.
et, si fata deum, si mens non laeva fuisset,
impulerat ferro Argolicas foedare latebras, 55
Troiaque nunc staret, Priamique arx alta maneres.’

(Aeneid II.50–6)

Aeneas now tells Dido how the Trojans were taken in by Sinon’s lies. Then something
remarkable happened to the priest Laocoon.

‘talibus insidiis periurique arte Sinonis
credita res, captique dolis lacrimisque coactis
quos neque Tydides nec Larisaeus Achilles,
non anni domuere decem, non mille carinae. 60
hic aliud maius miseris multoque tremendum
obicitur magis atque improvida pectora turbat.
Laocoon, ductus Neptuno sorte sacerdos,
sollemnes taurum ingentem mactabat ad aras.’

(Aeneid II.195–202)

Just as Laocoon was sacrificing at the altar of Neptune, two serpents were seen
coming over the sea from the island of Tenedos.

‘ecce autem gemini a Tenedo tranquilla per alta 65
(horresco referens) immensis orbibus angues
incumbunt pelago pariterque ad litora tendunt;
pectora quorum inter fluctus arrecta iubaeque
sanguineae superant undas, pars cetera pontum
pone legit sinuatque immensa volumine terga. 70
fit sonitus spumante salo; iamque arva tenebant
ardentesque oculos suffecti sanguine et igni
sibila lambebant linguis vibrantibus ora.’

(Aeneid II.203–11)

The serpents brutally attacked Laocoon and his sons before taking refuge in the
citadel of Minerva.

‘diffugimus visu exsangues. illi agmine certo
Laocoonta petunt; et primum parva duorum 75
corpora natorum serpens amplexus uterque
implicat et miseros morsu depascitur artus;
post ipsum auxilio subeuntem ac tela ferentem
corripiunt spirisque ligant ingentibus; et iam
bis medium amplexi, bis collo squamea circum 80
terga dati superant capite et cervicibus altis.
ille simul manibus tendit divellere nodos
perfusus sanie vittas atroque veneno,
clamores simul horrendos ad sidera tollit:
qualis mugitus, fugit cum saucius aram 85
taurus et incertam excussit cervice securim.
at gemini lapsu delubra ad summa dracones
effugiunt saevaeque petunt Tritonidis arcem,
sub pedibusque deae clipeique sub orbe teguntur.’

(Aeneid II.212–27)

The Trojans, who now thought that Laocoon had been punished for violating the
horse with his spear, decided to bring the horse up to the walls of the city.

‘tum vero tremefacta novus per pectora cunctis 90
insinuat pavor, et scelus expendisse merentem
Laocoonta ferunt, sacrum qui cuspide robur
laeserit et tergo sceleratam intorserit hastam.
ducendum ad sedes simulacrum orandaque divae
numina conclamant. 95
dividimus muros et moenia pandimus urbis.
accingunt omnes operi pedibusque rotarum
subiciunt lapsus, et stuppea vincula collo
intendunt; scandit fatalis machina muros
feta armis. pueri circum innuptaeque puellae 100
sacra canunt funemque manu contingere gaudent;
illa subit mediaeque minans inlabitur urbi.’

(Aeneid II.228–40)

Aeneas laments the fate of Troy as he tells how the Trojans brought the horse inside
the gates. Even the prophetess Cassandra was unable to warn them.

‘o patria, o divum domus Ilium et incluta bello
moenia Dardanidum! quater ipso in limine portae
substitit atque utero sonitum quater arma dedere; 105
instamus tamen immemores caecique furore
et monstrum infelix sacrata sistimus arce.
tunc etiam fatis aperit Cassandra futuris
ora dei iussu non umquam credita Teucris.
nos delubra deum miseri, quibus ultimus esset 110
ille dies, festa velamus fronde per urbem.
vertitur interea caelum et ruit Oceano nox
involvens umbra magna terramque polumque
Myrmidonumque dolos; fusi per moenia Teucri
conticuere; sopor fessos complectitur artus.’ 115

(Aeneid II.241–53)

